2023 5 4
LT
Europos Sąjungos oficialusis leidinys
L 118/65
IV PRIEDAS
Reglamento (ES) 2015/340 IV priedas (ATCO.MED dalis) iš dalies keičiamas taip: 1.
ATCO.MED.A.005 dalies a punktas pakeičiamas taip: „a) sveikatos pažymėjimo, kuris būtinas norint naudotis skrydžių vadovo arba skrydžių vadovo mokinio licencija suteikiamomis teisėmis, išdavimu, galiojimu, pratęsimu ir atnaujinimu; ir“; 2.
ATCO.MED.A.020 dalies b punktas pakeičiamas taip: „b) Be a punkte nustatytų reikalavimų, 3 klasės sveikatos pažymėjimo turėtojas nedelsdamas ir prieš pradėdamas naudotis turimos licencijos suteikiamomis teisėmis konsultuojasi su aviacijos medicinos specialistais šiais atvejais: 1. jam atlikta operacija arba invazinė procedūra; 2. pradėjo nuolat vartoti kokį nors vaistą; 3. patyrė sunkų sužalojimą, dėl kurio negali naudotis licencija suteikiamomis teisėmis; 4. susirgo sunkia liga, dėl kurios negali naudotis licencija suteikiamomis teisėmis; 5. sužino, kad laukiasi; 6. pateko į ligoninę arba medicinos kliniką; 7. jam pirmą kartą prireikia korekcinių lęšių.
Šiais atvejais AeMC arba AME vertina licencijos turėtojo arba skrydžių vadovo mokinio sveikatos būklės tinkamumą ir nusprendžia, ar jo sveikatos būklė tinkama, kad jis galėtų vėl naudotis savo teisėmis.“; 3.
ATCO.MED.A.030 dalies a punktas pakeičiamas taip: „a) Prašymų išduoti skrydžių vadovo arba skrydžių vadovo mokinio licenciją teikėjai ir tokių licencijų turėtojai privalo turėti 3 klasės sveikatos pažymėjimą, išskyrus atvejus, kai teisėmis naudojamasi kompleksinių treniruoklių aplinkoje.“